**Degeaba**

*Alexandrina Spânu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DEGEABA

Degeaba priveşti,

să vezi lumina lumii,

când lampa filează,

şi lumea-i pestriţă,

scindată, derutată;

sunt vremuri tulburi,

şi fără de-orizonturi,

când la-naltele sfere,

viclenia şi ura e lege,

şi tu nu poţi alege;

trăim toţi laolaltă,

într-o isterie mută,

victime şi torţionari,

umiliţi şi umilitori,

blazaţi şi vizionari;

şi tot degeaba speri,

atunci când n-ai puteri;

cu elocinţă eu cer iertare,

şi spun iar pentru fiecare:

O, lume, priveşte-te !

Alexandrina Spânu - SPERANȚE